Pao broj konzumenata vina u Hrvatskoj: sve manje se kupuje u dućanima

Blago pada broj konzumenata vina u Hrvatskoj u protekle četiri godine, pokazuje novo istraživanje.

Istraživanje su tijekom lipnja proveli magazin Ja trgovac i agencija Hendal na nacionalno reprezentativnom uzorku građana RH starijih od 16 godina u šest regija i četiri veličine naselja uz slučajan odabir kućanstava.

Tako ukupno 83 posto građana pije vino, dok ih je prije četiri godine bilo 2 posto više. Svaki peti građanin Hrvatske pije vino barem jednom tjedno, a jednom mjesečno 22 posto. Vino svakodevno pije pet posto stanovnika, a prije četiri godine takvih je bilo osam posto.

Bijelo vino prvi je izbor za 46 posto konzumenata, što je 2 posto više nego 2020. godine, dok crno vino pije 42 ispitanika, odnosno čak 6 posto manje. Dio konzumenata crnog vina prebacio se na rose pa to vino sada preferira 11 posto ljudi ili 4 posto više.

Vino kupuje u trgovini 71 posto građana, ali to je za čak 10 posto manje nego prije četiri godine. Za isto toliko porastao je broj onih koji vino kupuju izravno od vinara, pa ih je sad 22 posto.

Objava Pao broj konzumenata vina u Hrvatskoj: sve manje se kupuje u dućanima pojavila se prvi puta na Danica.hr.