Namirnica koju često kupujemo ove godine poskupjela 50 posto!

Hrana i piće ove su godine u Hrvatskoj značajno poskupjeli u odnosu na lani, otkriva analiza napoznatije kompanije za istraživanje tržišta i potrošačku inteligenciju Nielsen (NIQ).

Prosječne cijene 20 najvećih prehrambenih kategorija u trgovinama u prvih devet mjeseci ove godine veće su za 5,4 posto u odnosu na isto razdoblje lani, prenosi mjesečnik Ja trgovac analizu NIQ-a.

Pritom su uvjerljivo najviše poskupjele čokolade za kuhanje, gotovo za 50 posto (točnije, 48 posto)! Najviše je pak pojeftinio šećer – cijena mu je u prvih devet mjeseci pala za 37 posto u usporedbi s istim razdobljem protekle godine.

Vino je ove godine poskupjelo za 16 posto, ali prodaja mu je količinski pala za četiri posto. Salame su skuplje za osam posto (prodane količine su iste), gazirana pića devet posto (količina ista).

Najveće poskupljenje

Čokolada | +19%
Vino | +16%
Kava | +9%
Gazirana pića | +9%
Sladoled | +8%

Izvor: NIQ, promet u trgovini, siječanj – rujan 2025.

Kava je skuplja devet posto (prodaja količinski manja za dva posto), Slično je i s kategorijom konzerviranog i ukiseljenog povrća: cijene su ove godine rasle za osam posto, ali prodaja je količinski pala tri posto, navodi Ja trgovac.

Jedna je kategorija pak ove godine “rasturila” i cijenom i prodajnom količinom. Riječ je o sladoledu. Cijena mu je skočila za osam posto, a prodana količina za sedam posto. Ukupna prodaja sladoleda, dakle, ove je godine 15 posto veća nego u prvih devet mjeseci lani.

Objava Namirnica koju često kupujemo ove godine poskupjela 50 posto! pojavila se prvi puta na Danica.hr.